שיחה:דגל הדיו

message: משתמש אלמוני הוסיף שנחום שריג (אם אני לא טועה, מפקד חטיבת הנגב) היה הראשון להגיע לאום רשרש. אולם, אם כך, מדוע ברן הניף את הדגל? יש מישהו שיכול לתת תשובה לקושיה? eman 01:01, 18 מרץ 2005 (UTC)
replies: text: סתם ניחוש - כי מפקד חטיבה חשב שזה מתחת לכבודו לטפס על עמוד על מנת לתלות את הדגל? גילגמש • שיחה  01:03, 18 מרץ 2005 (UTC)
replies: text: :יותר מכך לפי הערך היה צריך לאלתר את הדגל מתחבושת ואחר כך למצוא עמוד, יש להניח שלמפקד החטיבה היו דברים אחרים לעשות באותו הזמן וברן לא חשב שראוי להטריד אותו בדבר כל כך לא קריטי באותו רגע (עובדה שבכלל לא זכרו להביא דגל...). טרול רפאים 01:09, 18 מרץ 2005 (UTC)
replies: text: ::אם אני זוכר נכון, את הדגל הכינו עוד בדרך. eman 12:14, 18 מרץ 2005 (UTC)
thread_title: נחום שריג

message: למה כתוב ש"חטיבת הנגב (עליה פיקד נחום שריג)" כשלמטה כתוב "מפקד הפלוגה אברהם אדן"? 
replies: text: כי שריג היה מפקד החטיבה, וברן היה מפקד פלוגה שהורכבה במיוחד מתוך חיילי החטיבה בשביל להגיע לאום רש-רש. eman • שיחה 20:09, 8 ינואר 2006 (UTC)
thread_title:  שם המפקד 

message: שלום רב
שמי טל אני נכדו של יחזקאל טנצמן שהיה חובש בחטיבת הנגב במבצע "עובדה".
סבי היה איש צנוע ולכן לא יצא מעולם נגד אלו שלקחו לעצמם את הקרדיט, אבל הוא החובש שצייר את דגל הדיו המפורסם של אילת.
שמעתי עד עכשיו מספר גרסאות סותרות אך יש בידי אימות כי אכן סבי הוא זה שצייר את דגל הדיו.
סבי נפטר לפני כ10 חודשים ומאז הדבר מציק לי יותר ויותר, איך יכול אדם להתאדר בנוצות של אחרים ועוד בכזאת עזות מצח. אנא עזרו לי לתקן את העיוות הנוראי הזה לאדם מדהים שפשוט לא רצה להקים מהומה ולהתנגח עם אנשים שחשובה להם היוקרה יותר מן ההוקרה.
בתודה מראש.
טל פרמון
replies: text: אמרת שאתה יכול לאמת את גרסתך. אשמח אם תעשה את זה. גילגמש • שיחה 18:53, 10 יוני 2006 (IDT)
thread_title:  אי צדק נוראי, יש להתחיל לתקנו כאן! 

message: הנושא מעסיק אותי ואת משפחתי זמן רב.
דודי החליט לגשת ולשאול את ברן לגבי העניין, ואכן הוא אמר כי הוא זוכר במפורש חובש מתוך הכוח שייצר את הדגל מתוך הערכה שלו עצמו.
אשמח לדעת מתוך אילו מקורות שאבת את נושא החובשת.
בתודה מראש.
טל
replies: text: בכל אחד משני הקישורים החיצוניים המוזכרים בערך מופיעה גרסה קצת שונה. בראשון חובשת ובשני פקידה. לא קראתי את ספרו של ברן. י.ש. 16:50, 13 יוני 2006 (IDT)
thread_title:  ובכן... 

message: סבי מופיע בתמונה, עם גבו אל המצלמה, ידיו בכיסיו, כובע על הראש.
replies: text: האם סבך הוא אלכסנדר יולין?.כי מי שגבו אל המצלמה חובש כובע {היטלמעכר) וידיו בכיסיו,
הוא אלכסנדר יולין (סאשה פוליטרוק).ואילו החובש את הכובע האוסטרלי ומחזיק קארבין מאחורי מעיל מנומר, למיטב זכרוני הוא נחום שריג.(אם אני לא טועה?)
replies: text: :האם האיש עם כובע המצחיה (היטלמאכר)הוא לא סאשה פוליטרוק שהסתבך מאוחר יותר בפרשיה בטחונית ?
thread_title:  אגב 

message: ידוע לכל זה שנים רבות כי את הדגל אלתר חובש, ולא חובשת, ושמו היה טנצמן. הבה נתקנה את הטעות, ונניח למנוח את הישגיו שהשיג בחיים. 
replies: text: משתמש:Eman כתב כשעדכן: הוספת פרטים (שזכורים לי מתוך שיחה של החובשת בתוכנית של נתיבה בן יהודה), כדאי לבדוק איתו.
thread_title: אכן

message: אשמח לתגובתך... תודה.
thread_title:  עורך יקר 

message: אפשר לשים לב לדקויות שאפשר לאמת עם הדגל: 
(נכתב ע"י יחזקאל טנצמן ז"ל)
כדי להעמיד דברים על דיוקם רצוני לתאר את מסכת העובדות כפי שאירעו.
"דגל הדיו" הונף באום-רשרש, היא אילת, למחרת הכיבוש ונעשה על ידי.
באותה תקופה שימשתי החובש הפלוגתי של "ברן". הסדין היה בילקוט החובשים שלי, והדיו היה למעשה יוד כחול (פוקסין), שנמרחה על ידי באמצעות מקל וצמר גפן, המגן דוד על הדגל היה תפור מקרע בד שנלקח מחולצת הנוער העובד.
החולצה הייתה שייכת לאחת הבחורות ועל הדגל בתחתיו היה רשום באותיות קטנות: חטיבה 12, כשהאות ט מכסה את האות ת שנכתבה קודם לכן בטעות.
את הדגל ראיתי בפעם האחרונה בתחילת שנות ה-50, בתערוכה שערך צה"ל בתל אביב במקום שנמצא היום בניין האופרה.
פורסם במדור קוראים כותבים בעיתון מעריב לפני כ30 שנה
יחזקאל טנצמן ז"ל חובש פלוגתי בגדוד 7, חטיבה 12.
thread_title:  חשבתי שכדאי להביא את עדותו של סבי 

message: אבקש את חוות דעתכם על הפסקה שנוספה לערך. נראה לי שהתורן כבר היה מקובע לקרקע (אם הבנתי נכון, זה היה התורן של משטרת אום-רשרש), כך שהרעיון לחבר את הדגל לתורן, ואחר-כך להניפו, לא היה ניתן לביצוע - דבר שהופך את רוב הפסקה ללא רלוונטית. בברכה, אבינעם 10:04, 1 בנובמבר 2006 (IST)
replies: text: יש שם קצת עודף בומבסטיות. אפשר לפטור את העניין במשפט שיציין שהיה שם סולם והטיפוס היה מיותר, במקום הפסקה המלאה שהוקדשה לעניין. ערןב 10:11, 1 בנובמבר 2006 (IST)
replies: text: :מחקתי את הפסקה שכן היא שטות אחת גדולה. התורן אכן היה מקובע כבר לקרקע והסולם שהוצב שם היה כבד מידי והם חששו שהוא ישבור את התורן (ניתן לראות את ההתעקמות של התורן כשברן טיפס עליו). בברכה, לב - שיחה 13:11, 1 בדצמבר 2006 (IST)
replies: text: ::מה זה השטויות האלה?

text: ::הנפת הדגל לכשעצמה לא היתה איזה מעשה גבורה ולא אמורה להיות מעשה גבורה. אז לא משנה אם היה סולם, מה היתה הזוית של הדגל, ומה היה כיוון הרוח. זה היה אקט סמלי של שימחה. לא היה מקום לא לפסקה המקורית, ולא לניסיונות ה"הפרכה".

text: ::האתגר האמיתי היה להגיע לשם, ואם כבר מדברים על מיתוס של הדגל זה לא היה ההנפה אלא הכנתו המאולתרת. eman   • שיחה • (: \ ):  •  ♥ 13:22, 1 בדצמבר 2006 (IST)
replies: text: :::אני בהחלט מסכים איתך. אתה יכול להכנס לגרסאות הקודמות ולראות מי דחף את הפסקה הזאת לתוך הערך. לב - שיחה 13:26, 1 בדצמבר 2006 (IST)
לא צריך להיכנס לגרסאות קודמות - אני (תומר ש) רשמתי את הפסקה. אני חשבתי שהדברים ראויים לציון, בייחוד בשל התמציתיות של הערך וגם משום שקיים הלך הרוח אותו ניסיתי לבטא. לפטור כל דבר ב"שטות אחת גדולה" וב"לא היה מקום" לא מוסיף לכם כבוד, חברים. אתם עושים עבודה מעולה בתור סותמי פיות. המשיכו כך! תומר ש 21:59, 7 בדצמבר 2006 (IST)
thread_title:  ניפוץ המיתוס 

message: יש חילוקי דעות בין מקורות שונים בנושא. לא מובן לי: 1)מי צייר את דגל הדיו? 2)על מה הוא צויר? 3)מה הדיו שהשתמשו בו לציור הפסים? ו)מהיכן נלקח המגן-דוד?
#בדגל הדיו רשום שאת הדגל הכין חובש ומי שהכניס את המידע לערך הוא משתמש:Fetal2 הטוען שהוא נכדו של החובש. הוא מביא את הסיפור  בשיחה:דגל הדיו. לעומת זאת משתמש:Eman, בעקבות תכנית רדיו ששמע, טוען באחת הגרסאות הקודמות שזאת חובשת. במבצע עובדה כתוב שהיתה זו "הפקידה הפלוגתית של הכוח". גם כאן מוזכרת מזכירה בשם פועה בתור הציירת.
#בדגל הדיו רשום שהדגל צויר על פיסת בד. בשאר המקומות סדין. האם זה סדין מיטה או בד אחר?
#הנכד אומר שהשתמשו ביוד כחול (פוקסין). אבל w:en:Fuchsine הוא לא יוד. במקומות אחרים אומרים דיו. ואולי היה זה לוגול או w:en:Betadine (יוד רפואי) או צבע אחר?
#הנכד אומר שהמגן דוד הוא "קרע בד שנלקח מחולצת הנוער העובד - החולצה הייתה שייכת לאחת הבחורות". Eman והמקור החיצוני טוענים שהוא נלקח מתיק ערכת עזרה ראשונה (הדפס על גבי התיק). מי צודק?
תודה מראש לכל מי שיכול להשלים פרטים. מלמד כץ 18:40, 5 בפברואר 2007 (IST)
replies: text: עדכון בעקבות נבירה באתר הפלמ"ח: בין חברי הפלמ"ח לא מופיע אדם בשם "יחזקאל טנצמן" - הנכד טוען שהוא החובש שצייר את הדגל.

text: בתיאור מבצע עובדה רשום: "ב-10/3/49 בבוקר, נחת באזור המח"ט, נחום שריג. הוא סיפר למ"פ, ברן (אברהם אדן), שבהאזנה לקווי האויב נשמע שמפקד הלגיון הירדני, גלאב פאשה, פקד לפנות את ארץ ישראל המנדטורית. המח"ט מסר לברן דגל מאולתר שצויר בדיו (כי לא היה תחת ידם דגל לאומי), והורה לו לחוש מהר לאום-רשרש ולתפוס את המקום."

text: הסיפור באתר הפלמ"ח די מתאים לסיפור כאן. מלמד כץ 23:08, 5 בפברואר 2007 (IST)
replies: text: :הסיפור בקישור שהבאת תואם את מה שכתוב בספר (שמצאתי זרוק ברחוב) "לוחמים מספרים" - בספר מביאה המחברת רבקה מגן את הסיפור כפי שסיפר אותו האלוף אברהם אדן. צריך לתקן את הערך בהתאם. גדי ו. (שיחה) 07:21, 6 בפברואר 2007 (IST)
replies: text: :: אני לא בטוח שזו סתירה. גם את הדגל ש'המח"ט מסר למ"פ' מישהו צריך היה לצייר או לקרוע מאיזו חולצה. אולי יש כאן סטודנט להסטוריה שרוצה לכתוב עבודה סמינריונית על השינויים בכתיבת ההסטוריה בחמשים השנים האחרונות, כפי שהם משתקפים בסיפור הזה (מה באמת קרה שם - 'המח"ט מסר למ"פ', או 'טוראי י. גזר חולצה'). עוזי ו. 11:39, 6 בפברואר 2007 (IST)
replies: text: :::הערת שוליים: החיפוש באתר הפלמ"ח אינו הוכחה לאי קיום האיש. ייתכן שאינו מופיע ברשימות שלהם. בברכה, אבינעם 13:26, 6 בפברואר 2007 (IST)
replies: text: ::::אתה צודק אבינעם. עכשיו ראיתי שגם סאשה הפוליטרוק שהיה נוכח באירוע דגל הדיו לא מופיע באתר הפלמ"ח (האם זה בגלל שהוא הפך למרגל אחר כך?!). אגב, השאלה הכי מסקרנת מבחינתי היא: האם הפסים צוירו בדיו או במשהו אחר (יוד?). ובאותו עניין: באילו כלי הכתיבה השתמשו אז במפקדת החטיבה? האם זה הגיוני שהיה להם בקבוק דיו? מלמד כץ 13:44, 6 בפברואר 2007 (IST)
replies: text: :::::אולי כדאי לפנות לאברהם אדן או למאיר פעיל? אני בטוח שהם יוכלו להאיר את עינינו. אבינעם 14:57, 6 בפברואר 2007 (IST)
replies: text: ::::::רעיון מצוין. שם נוסף של מומחה לחטיבת הנגב שהעלתי בחכתי הוא אבי נבון איש קיבוץ להב. מישהו מכיר אותו? מלמד כץ 15:51, 6 בפברואר 2007 (IST)
replies: text: :::::::עדכון: דיברתי עם אברהם אדן (ברן) לגבי דגל הדיו. תשובותיו ענו לי על חלק מהשאלות ובקרוב אשפר את הערך בנושא זה. כן, ביקשתי לראיין אותו על מנת לשפר את הערך עליו, על חטיבת הנגב ועל נושאים קשורים. למי שיש חומר מעניין על הפלמ"ח או על חטיבת הנגב מוזמן לעדכן אותי בדף השיחה. לגבי הנכד שטוען כי סבו הכין את הדגל - אין מספיק ראיות לכך. מלמד כץ 16:56, 6 בפברואר 2007 (IST)
replies: text: ::::::::חשוב רק לציין שבאמת אי המצאותו של אדם ברשימת אנשי הפלמ"ח אינה מעידה על כלום, כיוון שעמותות אלו זקוקות לכסף והם שולחות מכתב למי שתורם/שומר על קשר וכו' ומציעות לו לשלוח איזה סכום כסף (לא גבוה אבל עדיין...) אם ברצונו להופיע בספר/רשימה זו או אחרת. כך היה עם סבא שלי לגבי הספר "לח"י אנשים" וסבי שלח את הכסף ובאמת הופיע בספר. כמובן שברור שגאידמק לא יופיע בספר גם אם ישלם ויצחק יזרנצקי יופיע גם אם לא ישלם אבל יש הרבה שזה תלוי בכסף. אמנם יש פגיעה באמינות ההיסטורית מבחינת ההיקף בספרים ורשימות מסוג זה אבל אני מבין את האילוץ הכלכלי של העמותות האלה. מתיישר 11:32, 7 בפברואר 2007 (IST)
replies: text: :::::::::שלום מתיישר, רק בשביל לחזק אותך אומר ששאלתי בעמותת הפלמ"ח והם אמרו שייתכן שיש פלמחניקים שלא מופיעים ברשימות שלהם. מה שעניין אותי כאן זו רק השאלה לגבי דגל הדיו ומי הכין אותו. ייתכן אפילו שהסבא השתתף בהכנת הדגל (זאת היתה כנראה עבודת צוות) אבל הוא לא הכין אותו לבד כפי שטוען הנכד והוא כנראה גם לא היה נוכח במעמד ההנפה משום שכל האנשים שם זוהו והוא לא אחד מהם. מלמד כץ 11:52, 7 בפברואר 2007 (IST)

text: : מלמד, אתה מעדכן את הערך לאור הגילויים ושיחתך עם "ברן"? חגי אדלר 18:47, 7 בפברואר 2007 (IST)
thread_title:  הועבר מדף [[ויקיפדיה:הכה את המומחה#דגל הדיו]] 

message: אני שמח שלכל הפחות עוררתי ויכוח מעניין
אנ דבק בכל פרט שמסרתי, דוד שלי תיקן אותי כי סבי הוא אינו האיש בעל כובע הקצינים אלא מי שמבצבץ בחצי גוף משמאלו, כך או כך לא אהבתי את הרמיזה על כך שסבי כלל לא היה בפלמ"ח, לדעתי יש בכך פגיעה בכבודו של המת אך אין ברצוני להוסיף על כך.
הייתי רוצה מאוד לדעת היכן הדגל היום, הרי ישנם עניינים שניתן לאמת רק ע"י מבט בדגל, העדות לפניכם והיא אמינה מאוד.
אוסיף ואומר כי הדיו היה קיים בביתי עד לפני כמה שנים, ואני מחפש אותו כעת.
לא ברור לי מי שינה את הערך בחזרה, ומי הוא שקבע כי עדות כתובה מספר היא בעלת משמעות רבה יותר מעדותו של ברן?! זה חסר הגיון.
אשמח לתגובות נוספות, לא אשנה חזרה את הערך לעת עתה... 
replies: text: הדגל אבד, ראה בערך. המשתמש שתיקן הערך "מלמד כץ" ערך תחקיר בנושא ואני סומך עליו ב-100%. ידוע כמשתמש קפדן ואמין. חגי אדלר 18:36, 7 במרץ 2007 (IST)
replies: text: :ובכל זאת איך מתגברים על העובדה שעדותו של ברן אכן תומכת בעובדה שחובש הוא מי שיצר את הדגל? 
אך עדיין שינו את הערך...
thread_title:  שוב שלום... 

message: אנא עיינו בשיחה:מבצע עובדה. בתודה, ליאור 09:57, 18 במרץ 2007 (IST)
replies: text: עניתי שם. מלמד כץ 14:17, 18 במרץ 2007 (IST)
thread_title:  היה תיאום עם המצרים? 

message: נגד האיחוד. הועלתה הצעה לאחד את הערך דגל הדיו עם הערך מבצע עובדה.  אני מתנגד לאיחוד זה. דגל הדיו הוא סמל ערכי ולאומי, הראוי לערך בפני עצמו באנציקלופדיה, ואיננו רק שלב טכני בתוך מבצע עובדה. <BR>ניתן להפנות בקישור (דבר שכבר קיים) מהערך ההוא לערך הזה. הרי זהו יתרונה הגדול של אנציקלופדיה ברשת. דני ‏Danny-w‏ 11:09, 18 במרץ 2007 (IST)
replies: text: מסכים עם דני. זה נהפך למושג מוכר בפני עצמו ולא נספח של המבצע הצבאי.  ד.ט 11:12, 18 במרץ 2007 (IST)
replies: text: :ברוב כשרוני הצלבתי בין ההפניות לדפי השיחה בדיון על האיחוד. בכל זאת, בוא נמשיך את הדיון בשיחה:מבצע עובדה
thread_title:  אחוד הערך עם [[מבצע עובדה]] : דיון. 

message: איני מבין את הכיתוב מתחת לתמונת הנפת הדגל. הסולם שנראה בתמונה נראה כסולם שאינו נפתח ל V הפוך, כלומר כזה שיש להשעינו על קיר כדי לטפס עליו, ולא יצלח לטיפוס על תרנים. ד.ט 11:15, 18 במרץ 2007 (IST)
replies: text: אם אפשר להשעינו על קיר, אפשר להשעינו גם על תורן... חגי אדלר 13:28, 18 במרץ 2007 (IST)
replies: text: :זה לא שיא היציבות, לא? לא משנה. ד.ט 13:29, 18 במרץ 2007 (IST)
replies: text: ::אברהם אדן (בראיון טלפוני) אמר לי שכל הנפת הדגל היתה ספונטנית ומהירה, ולמעשה הוא לא הבחין אז בסולם. נודע לו על הסולם רק כעבור 25 שנה כאשר הוא ראה את התצלום מכיוון הים בעת השתתפות בטקס באילת. הוא הוסיף שגם אם היה רואה על הסולם, בהיותו מדריך ספורט - לא היה משתמש בו...מלמד כץ 14:26, 18 במרץ 2007 (IST)
thread_title:  איך מטפסים עם סולם על תורן? 

message: האיש שעומד עם גמו לתומנה הוא סבי עזרא פואייר 
replies: text: אתה יכול להיות יותר ספציפי?
replies: text: : מספיק לנכס סבים לתמונה. כל האנשים בה זוהו בוודאות לפני זמן רב. הודעות נוספות מסוג זה תמחקנה ללא התראה. חגי אדלר 18:24, 20 באפריל 2007 (IDT)
replies: text: :: זה נחום שריג איתן • שיחה 20:14, 1 במאי 2008 (IDT)
replies: text: ::: יודעים! זה הרי כתוב בהסבר התמונה. למה בכלל לא מחקתי את השטות הזו של האלמוני...? חגי אדלר • שיחה •  תבניות מידע בערכים מחכות לך! •  כ"ז בניסן ה'תשס"ח • 20:17, 1 במאי 2008 (IDT)
thread_title:  האיש שעומד עם גבו לתמונה  

message: ברור לי שהחיילים שהניפו את הדגל זוהו
אך בערך רשום 
"לאחר מלחמת העצמאות נפוצו שמועות רבות לגבי זהות החיילים אשר הכינו את הדגל ולגבי החומרים בהם השתמשו החיילים, ועד היום אין תמימות דעים בשאלות אלו."
למה הכוונה, הרי יודעים את שמותיהם גם, אז למה רשום "...ועד היום אין תמימות דעים בשאלות אלו."??
--Rone 32 20:21, 25 באפריל 2007 (IDT)
replies: text: יש זיהוי לקבוצת המניפים. לא ברור ב-100% מי הכין את הדגל ואיך. אתה צודק, כדאי אולי לשפר ניסוח משפט זה? מלמד, התעשה זאת? אתה מומחה הדגל. חגי אדלר 21:27, 25 באפריל 2007 (IDT)
replies: text: :הוספתי משפט הבהרה. מלמד כץ 14:59, 27 באפריל 2007 (IDT)
replies: text: :: ראו בסרטון שבקישורים. הנושא מובהר לחלוטין. איתן • שיחה 00:02, 1 במאי 2008 (IDT)
פועה אראל ציירה את הדגל. 
השתתפו במעמד: יוחנן אלישוב, נתן שחם, עמוס קרסניצקי, דוד ניב, אברהם אדן ועוד. איתן • שיחה 00:26, 1 במאי 2008 (IDT)

text: מצוין שהיו 11 חיילים אך בערך יש שמות רק של שמונה. מי יכול להשלים את השלושה החסרים? חגי אדלר • שיחה •  תבניות מידע בערכים מחכות לך! •  כ"ז בניסן ה'תשס"ח • 20:03, 1 במאי 2008 (IDT)
replies: text: :כרגע רשומים תשעה שמות: אברהם אדן, נחום שריג, עוזי נרקיס, אלכסנדר יולין, יוחנן אלישוב, נתן שחם, עמוס קרסניצקי, דוד ניב והצלם מיכה פרי. מלמד כץ • שיחה 21:43, 1 במאי 2008 (IDT)
replies: text: :: מיכה פרי היה חיל? אני לא חושב שהוא נספר. חגי אדלר • שיחה •  תבניות מידע בערכים מחכות לך! •  כ"ז בניסן ה'תשס"ח • 21:45, 1 במאי 2008 (IDT)

text: :: לא חייל, סתם סמג"ד איתן • שיחה 22:10, 1 במאי 2008 (IDT)

text: :: תחנת משטרה מצרית. בג'יפים שחברו אליהם נמצאו המח"ט, נחום שריג, הקמב"צ, עוזי נרקיס ונהגו יוחנן, הקמ"ן, דוד ניב (ביבי), סגן הקמ"ן, אברהם ברמן (בז'), קצין ההנדסה החטיבתי, פפר, קצין התרבות, נתן שחם, וסגן מפקד הגדוד התשיעי, מיכה פרי. הם סיפרו שלאחר שפלוגתו של ברן יצאה, עברו גם הם ל"בקעת הירח" והמשיכו משם לתחנת המשטרה המצרית. בתחנת
replies: text: :::רשמנו את השמות בערך. מלמד כץ • שיחה 22:19, 1 במאי 2008 (IDT)
replies: text: :::: את דגל-הדיו מחולצתי וניגשתי לתורן. התורן היה ללא חבל. אחזרתי בחבל שהיה קשור לדגל בשיני ואת ידי הרמתי על המוט מוכן לטפס. היינו שמונה: נחום שריג - המח"ט, עוזי נרקיס - הקמב"ץ החטיבתי, פפר - קצין ההנדסה החטיבתי, אברהם ברמן, "בז", מי שהיה מ"כ שלי בפלוגה ו' בפלמ"ח, מיכה פרי ונתן שחם - שהצטרפו כ"טרמפיסטים", סשקה הפוליטרוק, ואני. אחדים ניגשו לתמוך במוט, אחרים עמדו מהצד ומיכה צילם. הייתי עייף מאוד, אך אזרתי כוח וטיפסתי בזריזות ובקלות על המוט. נאחזתי חזק ברגלי וביד אחת, בשנייה השחלתי את החבל לטבעת וקשרתי אותו. זה לקח זמן, נאלצתי לאמץ את כל כוחותי כדי להשלים את הקשירה. בקושי סימתי והחלקתי מטה. לרגע השתררה דממת מבוכה. הכל חשו שזה רגע הסטורי ולא ידעו כיצד לסיימו... ואז שאל סשקה: "ו"התקווה"?... הוא פתח, השאר הצטרפו, כשכולם עוברים לדום
replies: text: ::::: עניין השמות סגור, כפי הנראה. צריך לתקן את עניין הדגל. איתן • שיחה 22:25, 1 במאי 2008 (IDT)
replies: text: :::::: אריה, מאין שמו של פפר? איתן • שיחה 22:35, 1 במאי 2008 (IDT)
replies: text: :::::::מופיע כאן. מלמד כץ • שיחה 22:39, 1 במאי 2008 (IDT)

text: ::::::: לזה ייקרא תחקיר !!! כל הכבוד איתן • שיחה 22:41, 1 במאי 2008 (IDT)
thread_title:  החיילים שהניפו את הדגל 

message: בפסקה "לאחר המלחמה", לקראת הסוף, כתוב "למרות חשיבותו הסמלית וההיסטורית, דגל הדיו עצמו - אבד."
משום מה המילה "סמלית" מקשרת לעמוד "סמל", והמילה "היסטורית" מקשרת לעמוד "היסטוריה". האם באמת הקישור הזה חשוב לעניין? Woozie - 11:11, 29 בדצמבר 2008 (IST)
replies: text: : לא ממש איתן • שיחה 17:32, 29 בדצמבר 2008 (IST)
replies: text: ::הסרתי את הקישורים. דוד שי - שיחה 23:55, 4 בינואר 2009 (IST)
thread_title:  האם באמת זה חשוב? 

message: הערך מסיים את הפסקה הראושנה במילים "והוא מעין מקביל ישראלי להנפת הדגל באיוו ג'ימה". אינני חושב שהניסוח הזה (או הקודם) ראויים לערך, כי המשפט מניח נקודת מבט אמריקאית - כאילו הקורא מצופה להכיר את הנפת הדגל באיוו ג'ימה (לא סביר לצערי, בהתחשב ברמת הידע הכללי בארץ) או כאילו דגל הדיו הוא פחות חשוב לקורא. האם זה היה נכון לפתוח ערך על דוד בן גוריון במשפט "בן גוריון היה מקבילה ישראלית לגורג' וושינגטון", או לפתוח את הערך על רצח רבין במילים "רצח רבין הוא מקבילה ישראלית לרצח הנשיא קנדי"? ולא נראה לי שהויקיפדיה האנגלית היתה מקבלת משפט כמו "הנפת הדגל באיוו ג'ימה היתה המקבילה האמריקאית לדגל הדיו". אין לי שום בעיה עם הזכרת הנפת הדגל באיוו ג'ימה בערך, אבל בבקשה בוא נציג נקודת מבט לא קרתנית. 79.178.141.83 10:19, 8 במאי 2009 (IDT)
replies: text: אני חולק על דבריך. מנהיגים דגולים יש בכל העולם, לא רק בארה"ב, ונשיאים נרצחו גם בשבדיה ובהודו ובעוד מקומות (טוב, לא בדיוק נשיאים). הנפת הדגל באיוו ג'ימה היא מעמד שמסמל את המלחמה בזירה הפסיפית של המלחמה, והנפת דגל הדיו הוא אכן מקבילה ישראלית לו. (ראה גם: הנפת הדגל הסובייטי מעל בניין הרייכסטאג). איתן 10:25, 8 במאי 2009 (IDT)
replies: text: : אמרתי כבר שאין לי בעיה עם הזכרת הנפת הדגל באיוו ג'ימה, למרות שדווקא זה נכשל לפי הקריטריון שלך (ואין הנפות דגל בשאר העולם? אתה מצאת דוגמא אחת נוספת. אני בטוח שיש עוד). הבעיה שלי היא שקורא נייטרלי של הפסקה הראשונה יכול לחשוב שזו אנצקילופדיה אמריקאית.79.178.141.83 10:37, 8 במאי 2009 (IDT)
replies: text: ::אני מסכים: לקורא העברית הטיפוסי, אזכור הנפת דגל הדיו בערך על איוו ג'ימה, יהיה הגיוני. אבל ההפך כפי שנעשה פה - לא. ‏odedee • שיחה 11:20, 8 במאי 2009 (IDT)
replies: text: ::: ירדתי לסוף דעתך: אתה רואה  במעמד הצילום באיוו ג'ימה סמל אמריקאי. אם כך היה - אתה צודק, אך מבחינתי ומבחינת אחרים זהו אחד מסמלי מלחמת העולם השנייה, כמו מספר תמונות אחרות, והוא הפך לסמל אוניברסלי. איתן 11:59, 8 במאי 2009 (IDT)
replies: text: ::::זה לא כל כך נושא של אמריקאי או לא, אלא כמה מוכר האירוע הזה לקוראי העברית, ואני מצטרף להערכתו של האלמוני למעלה: דגל הדיו מוכר הרבה יותר, לכן אין טעם או צורך להשוות אותו לאירועים שמוכרים דווקא פחות (בהכללה). דומה הדבר להסביר במלחמת השחרור כי זו מקבילה למלחמת העצמאות של ארצות הברית - זו אולי הקבלה נכונה עובדתית, אבל לרוב הקוראים היא אינה מסייעת כלל, כי הם שמעו על המלחמה האמריקאית הרבה פחות ממה ששמעו על הישראלית, ובעצם גם אלה שיודעים על המלחמה האמריקאית, לא מרוויחים הרבה מההקבלה הזו. מעבר לכך, כל האמירה הזו היא דעה. אם לפחות היה פה ציטוט של איזה היסטוריון נכבד שאמר כך, דיינו. אבל בהיעדר ציטוט כזה, קשה אפילו להציג את ההקבלה הזו כעובדה. ‏odedee • שיחה 12:25, 8 במאי 2009 (IDT)

text: :::: בנוסף למה שodedee אמר, אני דווקא אתעקש שהתמונה המפורמסת היא לא סמל אוניברסלי (עד כמה שהיא יפה). בערך באנגלית יש רשימה של שימושים במדיה|Raising the Flag on Iwo Jima#In other media|במדיה, אבל כמעט כל השימושים שמוזכרים הם ע"י אישים או מוסדות אמריקאיים. אולי תגיד שהויקיפדיה האנגלית לא מודעת לשימושים אחרים, אבל רוב הויקיפדיות לא טרחו לתרגם את הערך הזה (הרשימה בצד קצת מטעה, כי בגרמנית ובשוודית זה רק קצרמרים). ע"פ מה שהתרגום של גוגל אומר לי, חוץ מהעברית, כל שאר הויקיפדיות לא הוסיפו שום חומר אלא תרגמו מהאנגלית (לעתים רק חלקים), ואף לא אחת מהם מזכירה שימושים בשפתה. אם רק אמריקאים משתמשים בסמל הזה, אז עד כמה הוא אוניברסלי? 79.178.141.83 12:55, 8 במאי 2009 (IDT)
replies: text: ::::: אם הקורא הישראלי אינו מתמצא, אחרי שיקרא את הערך יחכים - והרווחנו. הנפת הדגל באיוו ג'ימה הייתה ארוע אוניברסלי לכל הדעות. חגי אדלר • שיחה • ל-71 ערי מיליונים אין עדיין ערך. קחו אחת! •  ט"ז באייר ה'תשס"ט • 05:56, 10 במאי 2009 (IDT)
thread_title:  נראה לי שהPOV האמריקאי מיותר 

message: הויקי האנגלי (ועוד מספר אתרים ברשת) מציין שמגן הדוד בדגל הדיו היה מלא. האם זה נכון?
אם כן, זו בנחלט נראית לי עובדה שצריך לציין בערך. בכלל, אין די תשומת לב בערך למיתוס של הדגל שהוא הכנתו המאולתרת (כפי שeman ציין למעלה). אני מציע להוסיף כותרת משנה ("צורת הדגל ואלתורו"), להעביר לשם את המשפט על הכנת הדגל ("פיטר קצין הקשר...") ואת הגרסה השנייה (הגזירה מתיק של מגן דוד) ולהוסיף את הנתון על מגן הדוד המלא ואת התמונה של הדגל המלא מהויקיפדיה האנגלית (אם זה נכון). אני יכול לערוך לבד, אבל עובדה כזאת זקוקה למקור ו"אתרים שמצאתי בחיפוש ברשת" אינם מקורות טובים מספיק, בייחוד לא כאשר לכמה מהמשתמשים כאן יש מקורות ראשוניים. 79.176.39.152 12:14, 9 במאי 2009 (IDT)
replies: text: האמת, קשה לדעת. בשחזור 59 שנה אח"כ אכן הניפו דגל עם מגן דוד מלא, אך בתמונת הדגל המשוחזר המגן דוד מורכב רק מפסים תכולים... בתמונת הדגל המקורי קשה להבחין בפרט זה. חגי אדלר • שיחה • ל-71 ערי מיליונים אין עדיין ערך. קחו אחת! •  ט"ז באייר ה'תשס"ט • 06:12, 10 במאי 2009 (IDT)
thread_title:  האם דגל הדיו היה מלא? 

message: יש התעלמות מכוונת מארבעת אנשי הסיור המקדים שנשלחו ע"י ברן עצמו לאום רשרש והם: קצין המודיעין הגדודי דניאל ריז'יק רז בן קבוצת גבע, סגן משנה חיים קירשנבוים איש הגח"ל (גרעין בוכנולד שעלה לנצר סירני), הסייר עמוס מנדלסון, איש הכשרת נען שילר, והחבלן אמציה סבר חבר הכשרת נגבה. עובדה זו הועלתה לאחר פטירתו של דניאל רז בסחנה בגיל 84 לזכרו. אלא שאברהם אדן - ברן (אידלסון) "שכח" לדבריו שבכלל שלח סיור לאום רשרש, שהגיע לחמשת החושות בשעה 4 לפנות בוקר - 12 שעות לפני "דגל הדיו", ומצא את החושות נטושות בחפזה, לפי הסמנים שנותרו. המידע הועבר בשעה 9 בבוקר לברן שחג במטוס קל מעל  הסיירים שהפעילו שתי פצצות עשן, ודיוחו במכשיר אלחוט ידני לברן, טרם שקיבל את ההוראה מנחום שריג!!! נסתבר בהמשך שהמידע על החלטת הלגיון לנטוש את חלקי ארץ ישראל המערבית, הגיע לנחום שריג מפקד החטיבה ממפקדת החזית, והוא שהורה לברן להקדים ראשון, טרם הגעת חטיבת גולני שבראשה שעט גדוד 19 המשורין בראשות המגד מאיר עמיתץ והשאר ידוע... דניאל רז שנשאל מספר פעמים בכינוסי הפלמ"ח על הצטנעותו בפרשה, נהג להשיב "יהללך זר ולא פיך"! מן הסתם לא רצה להידחק ל"הילת איוו ג'ימה" של דגל הדיו.
המידע הזה מוכר למשפחתו של דניאל בגבע! ולחברי הכשרת נגבה (קיבוץ ברעם) שהשתתפו 
במסע לאום רשרש ב1949.
מדווח באחריות אמציה סבר  87.69.252.23 01:28, 16 באוקטובר 2012 (IST)
thread_title:  הראשונים באום רשרש 10 למרץ 1949 

message: כל הערך מחמיץ את הפרטים החשובים באמת לגבי צילום דגל הדיו.
אחרי הכל הצילום הוא שהפך את ההנפה למפורסמת ובלעדיו כל אירוע ההנפה היה נשכח כעוד אירוע קיקיוני של מלחמת העצמאות הנפת דגל אחת מני רבות ( שלא צולמו  או שלא הפכו לצילום איקוני).
מן החשוב אם כך לציין בערך את הפרטים לגבי הצילום :
הצילום לא מופיע  ב"זמן אמיתי " ב”על המשמר”  בחודשים הרלבנטיים של 1949 או ב”דבר” הוא  גם  לא מופיע כפי שהיה ניתן לצפות בכתב העת של מערכת הביטחון “מערכות “.
במשך כמה שנים הצילום היה לא ידוע  לחלוטין.
הפילמים במשך כמה שנים שכבו כאבן שאין לה הופכין בבית מפלגת העבודה.
אבל  למרבית המזל היה מי שלא שכח את התצלומים.זה היה עמיתו  של הצלם  פרי הסופר נתן שחם.
הוא עבר על התצלומים כאשר הכין רשימה מיוחדת לשבועון הילדים “דבר לילדים לרגל מלאת חמש שנים לכיבוש אילת  והיה זה אז  שהבחין באיכותה המיוחדת של תמונת “דגל הדיו” ובחר בה והפך אותה לאיקון.
הצילום  הופיע  לבסוף בפעם הראשונה ב”דבר לילדים ” ב-1954 בגליון לציון חמש שנים לשחרור אילת .וזהו הצילום המקורי  המפורסם ביותר שהופיע ב”דבר לילדים". 
ולאחר מכן הפך לאיקוני.
פרטים נוספים יש במאמרו של אלי אשד 
"האיקוניזציה של צילום :גילגוליו של צילום "דגל הדיו"
https://no666.wordpress.com/2019/03/10/האיקוניזציה-של-צילום-גילגוליו-של-צילו 
replies: text: תודה, הוספתי לערך. דוד שי - שיחה 12:46, 11 במרץ 2019 (IST)
thread_title:  תולדות צילום דגל הדיו 

message: הסופר נתן שחם חיבר כמה שבועות לאחר אירוע "דגל הדיו" סיפור על הפרשה בשם "דגל הדיו". 
גיבור הסיפור "פסח" אינו אלא אלכסנדר יולין קצין התרבות של היחידה  שלימים יואשם ויאסר על ריגול לטובת ברית המועצות.
את הסיפור אפשר למצוא בבלוג של אלי אשד 
כאן https://no666.wordpress.com/2019/03/08/דגל-הדיו-הסיפור-מאת-נתן-שחם
thread_title:  "דגל הדיו" הסיפור  

message: עדכון :
בפברואר 2020 צילום דגל הדיו הופיע כחלק מקמפיין הפירסום של מפלגת הליכוד.על ראשו של אברהם אדן "ברן" הופיעה כיפה כביכול היה דתי לאומי דבר שעורר את זעמם של בני משפחתו וידידיו במה שנראה כעיוות ההיסטוריה.
התמונה כדאי להזכיר היא תיאורטית רכושה של מפלגת העבודה ששילמה על הצילום ותשלילים שלה הצילום נשמרו במשך השנים בבית מפלגת העבודה ברחוב הירקון בתל אביב. 
replies: text: לא כל מעשה הבל של "הליכוד" צריך למצוא דרכו לוויקיפדיה.

text: הערתך בעניין "רכושה של מפלגת העבודה" אינה נכונה - זכויות היוצרים על התמונה פגו לאחר 50 שנה, וכעת התמונה היא נחלת הכלל. דוד שי - שיחה 06:59, 4 בפברואר 2020 (IST)
thread_title:  דגל הדיו ותעמולת הליכוד  

message: :דיווח מהדף ויקיפדיה:דיווח על טעויות
נכתב הורשה בריגול במקום הורשע
replies: text: תוקן, תודה. פוליתיאורי - שיחה 08:04, 21 בדצמבר 2021 (IST)
thread_title:  דיווח שאורכב ב-22 בדצמבר 2021 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://news.nana10.co.il/Article/?ArticleID=551588&sid=126 נמצא כקישור שבור. מומלץ להוסיף https://web.archive.org/web/20090502210042/http://news.nana10.co.il/Article/?ArticleID=551588&sid=126 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 21:33, 10 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)